Diari Oficial de la Generalitat Valenciana


Sumari del DOGV 3841, del 21-09-2000 (2000/7594)

DECRET 136/2000, de 12 de setembre, del Govern Valencià, pel qual s'inclouen i s'exclouen parcel·les de la forest denominada Peña Blanca i agregats, número 99 del Catàleg de Forests d'Utilitat Pública de la Província de València.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3841

Data del DOGV
:   21-09-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7594


Data del document
:   12-09-2000

Organisme emissor
:   Conselleria de Medi Ambient

Tipus de document
:   Decret

Correcció d'errades

 Descriptors 

:   * Villargordo del Cabriel
    * muntanya de l'estat

DECRET 136/2000, de 12 de setembre, del Govern Valencià, pel qual s'inclouen i s'exclouen parcel·les de la forest denominada Peña Blanca i agregats, número 99 del Catàleg de Forests d'Utilitat Pública de la Província de València. [2000/M7594]
  
De conformitat amb el que es disposa en l'article 34.1 del Reglament de la Llei Forestal de la Comunitat Valenciana, aprovat pel Decret 98/1995, de 16 de maig, del Govern Valencià, instruït el corresponent expedient d'exclusió de 60.000 metres quadrats (6,000 ha) de terrenys de la forest Peña Blanca i agregats, número 99 del Catàleg d'Utilitat Pública, a instància de l'Ajuntament de Villargordo del Cabriel, s'han justificat plenament les circumstàncies que el motiven, per la qual cosa pertoca dictar el corresponent decret.
  
En virtut d'això, a proposta del conseller de Medi Ambient i després de la deliberació del Govern Valencià, en la reunió del dia 12 de setembre de 2000,
  
DECRETE
  
Article 1
  
S'exclouen de la forest Peña Blanca i agregats, número 99 del Catàleg d'Utilitat Pública, pertanyent a l'Ajuntament de Villargordo del Cabriel i situat al terme municipal de Villargordo del Cabriel, 60.000 metres quadrats (6,000 ha) de terrenys corresponents a les parcel·les cadastrals següents, les característiques de les quals són les següents:
  
Parcel·la 2 i 3 (part), polígon 2.
  
Superfície: 6 ha, 00 àrees i 00 centiàrees.
  
Límits:
  
- Nord: forest d'utilitat pública (FUP) número 99 al terme municipal de Villargordo del Cabriel.
  
- Est: FUP número 99.
  
- Sud: enclavament número 1, denominat El Bancal, propietat del senyor Enrique Ródenas López i altres, i definit per la línia de mollons del perímetre genera números 55, 56 i 57.
  
- Oest: FUP número 99.
  
Article 2
  
Que s'incloga el terreny oferit corresponent a la parcel·la 90-b (part) del polígon 2, paratge La Redonda, de propietat de l'ajuntament, corresponents a una superfície total de 6,000 hectàrees, que confronten amb la forest d'utilitat pública Peña Blanca i agregats, número 99 del catàleg pels mollons números 52, 53, 54 i 55 i que s'enumeren a continuació:
  
Els límits perimetrals de les parcel·les oferides que confronten amb la forest Peña Blanca i agregats, número 99 del Catàleg d'Utilitat Pública, són:
  
- Nord: parcel·la 90-b, polígon 2, terrenys pertanyents a l'Ajuntament de Villargordo del Cabriel.
  
- Est: parcel·la 90-b, polígon 2, terrenys pertanyents a l'Ajuntament de Villargordo del Cabriel, amb idèntica caracterització que l'anterior.
  
- Sud: terrenys de la FUP número 99, corresponents a la línia determinada pels mollons perimetrals números 53, 54 i 55 d'aquesta forest.
  
- Oest: terrenys de la FUP número 99, corresponent a la línia determinada pels mollons del perímetre general números 52, 54 i 55 d'aquesta forest.
  
Article 3
  
Que es modifique la inscripció de la forest Peña Blanca i agregats, número 99 del Catàleg d'Utilitat Pública, pertanyent a l'Ajuntament de Villargordo del Cabriel, en el Catàleg d'Utilitat Pública, que ha de quedar així:
  
Província: València
  
Partit judicial: Requena
  
Terme municipal: Villargordo del Cabriel
  
Nom: Peña Blanca i agregats
  
Número: 99
  
Pertinença: Ajuntament de Villargordo del Cabriel
  
(abans de la descatalogació)
  
Extensió total: 2.678 ha
  
Enclavaments: 575,00 ha
  
Extensió pública: 2.109,00 ha
  
A descatalogar: 6,00 ha
  
Parcel·les 2 i 3 (part), polígon 2 (partida El Bancal)
  
A catalogar: 6,00 ha
  
Parcel·la: 90-b (part), polígon 2 (partida La Redonda)
  
L'extensió total resultant de la forest Peña Blanca i agregats és de 2.109,00 hectàrees.
  
Disposició final
  
El present decret entra en vigor l'endemà d'haver sigut publicat en el Diari Oficial de la Generalitat Valenciana.
  
Contra el present decret els interessats poden interposar un recurs contenciós administratiu en el termini de dos mesos, comptats a partir de l'endemà de la publicació d'aquest decret, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en l'article 10 i concordants de la Llei Reguladora de la Jurisdicció Contenciosa Administrativa.
  
Tot això, sense perjudici de la interposició del recurs potestatiu de reposició davant el Govern Valencià, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 12 de setembre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Medi Ambient,